### 12.    Ansøgning om forlængelse samt forhøjelse af kommunegaranti - Høng Varmeværk

**Åbent**

Sagsnr.: 326-2017-12548       J.nr.: 13.03.01           Dokumentnr.:
326-2017-345304

**Sagstype**

Beslutning.

**Resume og sagens baggrund**

Kommunalbestyrelsen behandlede og godkendte på sit møde den
28. juni 2017 ansøgning om garanti på byggekredit på 6.000.000 kr. til Høng
Varmeværk til renovering af den ældste del af fjernvarmenettet i Høng.
Byggekreditten er gældende til udgangen af 2017.

Ansøgning om kommunegaranti kræver altid kommunalbestyrelsens
godkendelse.

Lovhjemmel: Katja Lassen

**Indstillinger**

Direktøren indstiller, at

1. garantien for
byggekredit på 6.000.000 kr. hos KommuneKredit forlænges indtil slutfinansieringen
kan finde sted, dog senest til 28. februar 2018

2. der gives
kommunegaranti for en byggekredit hos KommuneKredit på 7.500.000 kr. til
indfrielse af kredit på de 6.000.000 kr. og dækning af merudgifter i
forbindelse med renoveringen.

3. Kommunen tager
forbehold for ændringer i opkrævning af garantiprovision i forhold til de
nuværende vedtagne regler. Der opkræves p.t. ikke garantiprovision for en byggekredit.

**Behandling**

Direktion, Økonomiudvalg, Kommunalbestyrelsen

**Sagsfremstilling**

[adresse] har afsluttet projektet vedrørende renovering
af fjernevarmeledninger på [adresse], [adresse], [adresse], [adresse]
og [adresse] i 2017. Projektets afslutning er blevet ca. 5 uger forsinket.

De samlede omkostninger ved projektets gennemførsel er
opgjort til 7.766.733 kr. excl. omkostning til afsluttende asfaltarbejder.
Høng Varmeværk anmoder Kalundborg Kommune om en kommunegaranti for
slutfinansiering på 7.500.000 kr. af renoveringsprojektet. Resterende
omkostninger finansieres af varmeværkets likviditet. Slutfinansiering på
7.500.000 kr. optages som et 30-årigt serielån med fast rente i Kommunekredit.

*Garantiprovision*

Kommunalbestyrelsen vedtog på sit møde 21. december 2010, at
der skal betales en garantiprovision på 1 % af lånebeløbet ved endelig
låntagning. Der vil således blive opkrævet garantiprovision ved underskrift af
garantierklæringen.

Administrationen arbejder p.t. på gennemgang af de nuværende
garantisager i forbindelse med opkrævningen af garantiprovision. Når dette
arbejde er tilendebragt, må en ændring af den nuværende praksis forventes for
at kunne efterleve de gældende regler på området. Forinden vil
administrationens forslag til ændringer blive fremlagt til Kommunalbestyrelsens
beslutning.

**Økonomiske konsekvenser**

Garantien får kun bevillingsmæssige konsekvenser for
kommunen, såfremt Høng Varmeværk ikke er i stand til at betale lånet. Garanti
påvirker ikke den kommunale låneramme. Der vil blive opkrævet garantiprovision
efter gældende regler ved den endelige lånefinansiering.

**Direktionens møde den 11.
december 2017:**

Anbefales.

**Økonomiudvalgets møde den 13.
december 2017:**

Anbefales.